b'\n_START_ARTICLE_\nCol d\xe2\x80\x99Aubisque\n_START_PARAGRAPH_\nCol d\xe2\x80\x99Aubisque on Ranskassa ja Keski-Pyreneill\xc3\xa4 sijaitseva vuorensola, joka sijaitsee kolmisenkymment\xc3\xa4 kilometri\xc3\xa4 etel\xc3\xa4\xc3\xa4n Tarbesin ja Paun kaupungeista. Sola on Pyr\xc3\xa9n\xc3\xa9es-Atlantiquesin departementissa, joka on osa Akvitanian aluetta._NEWLINE_Sola on kokonaisuudessaan Ranskan alueella ja se on 1\xc2\xa0709 metri\xc3\xa4 merenpinnasta. Solan k\xc3\xa4\xc3\xa4nnekohta Col du Soulor on id\xc3\xa4ss\xc3\xa4 ja se mahdollistaa l\xc3\xa4nness\xc3\xa4 olevan Ossaun laakson yhteyden Gave de Pauhun id\xc3\xa4ss\xc3\xa4 pitkin maantiet\xc3\xa4, joka kulkee cirque de Litorin, Ouzon laakson yl\xc3\xa4osassa, kautta. Tie on yleens\xc3\xa4 suljettu liikenteelt\xc3\xa4 talvisin marras-joulukuusta aina touko-kes\xc3\xa4kuuhun saakka.\n_START_SECTION_\nUrheilutapahtumat\n_START_PARAGRAPH_\nRanskan ymp\xc3\xa4riajo ja Col d\xe2\x80\x99Aubusque on yhdistetty usein toisiinsa ja sola on osa ymp\xc3\xa4riajon historiaa. Kilpailun alkuvuosina j\xc3\xa4rjest\xc3\xa4j\xc3\xa4t eiv\xc3\xa4t uskaltaneet uhata vuoristoa, mutta jo vuonna 1910 ajettiin ensimm\xc3\xa4inen todellinen vuoristotaival juuri Pyreneill\xc3\xa4. T\xc3\xa4m\xc3\xa4n j\xc3\xa4lkeen Ranskan ymp\xc3\xa4riajon reitti on kulkenut 69 kertaa (vuoteen 2007 menness\xc3\xa4) solan l\xc3\xa4vitse, eli enemm\xc3\xa4n kuin joka toinen vuosi. Sola oli maalipaikkana muun muassa Ranskan ymp\xc3\xa4riajon 16. etapilla vuonna 2007._NEWLINE_Solaan p\xc3\xa4\xc3\xa4see nopeimmin ja helpoimmin Eaux-Bonnesin kaupungista, jolloin nousua on keskim\xc3\xa4\xc3\xa4rin 7,5\xc2\xa0% kilometrill\xc3\xa4.'